Nimrodas

Nimrodas () – Senojo Testamento personažas, minimas Pradžios knygos 10 skyriuje. Nimrodas taip pat paminėtas Michėjo knygos 5,6 (Asirija įvardijama Nimrodo žeme) bei 1 Metraščių knygos 1,10.Nimrod. Britannica Online Encyclopedia. Nuoroda tikrinta 2021-06-12.

Nurodoma, esą Nimrodo tėvas buvęs Kušas; Nimrodas buvęs pirmasis galiūnas žemėje, galingas medžiotojas, jo karalystės pradžia buvę miestai Šinaro krašte – Babilonas, Erechas ir Akadas; iš Šinaro krašto Nimrodas išvykęs į Asiriją ir pastatydinęs Ninevę, Rehobot-Irą, Kalahą, taip pat Reseną, esą buvusį tarp Ninevės ir Kalaho.Pradžios knygos 10 skyrius. Biblija.lt. Nuoroda tikrinta 2021-06-12. 

Kaip teigiama, iš konteksto galima suprasti, kad Nimrodas simbolizuoja babiloniečių tautą. Nimrodas figūruoja ir islamiškojoje tradicijoje. Jo vardu pavadinti Mesopotamijos miestų – Kalacho (Nimrud) ir Borsipos (Birs Nimrud) – griuvėsiai.

Mesopotamijos įrašuose panaši mitologinė figūra, galėjusi būti Nimrodo provaizdžiu, nėra minima.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 137. ISBN 978-0-292-70794-8.

 Išnašos 

Kategorija:Senojo Testamento veikėjai
Kategorija:Žydų mitologija